Franse polisiebeamptes doodgeskiet toe hulle op klag reageer(Argieffoto: Miguel Roberts/AP) Drie polisiebeamptes is doodgeskiet en een gewond toe hulle Woensdag na ŉ huis in Puy-de-Dome in sentraal-Frankryk ontbied is ná ŉ klagte van huishoudelike geweld. Die beamptes het die huis kort ná middernag genader en in hul poging om ŉ vrou te red, is hulle toe deur ŉ 48-jarige man met ŉ vuurwapen gekonfronteer. Die gewapende man het eers een beampte doodgeskiet en ŉ ander een gewond voordat hy die huis aan die brand gesteek het. Hy het daarna op die ander twee beamptes losgebrand en hulle doodgeskiet. Volgens amptenare is die vrou gered en het beamptes van die elitetaktiese eenheid op die perseel agtergebly om die situasie onder beheer te kry. Brandbestryders was ook op die toneel om die brand in bedwang te bring. Die gewapende man het glo vorige oortredings teen hom wat verband hou met kwessies oor kindertoesig.